Karagos sala
58°53′ š. pl. 164°04′ r. ilg.﻿ / ﻿58.883°š. pl. 164.067°r. ilg.﻿ / 58.883; 164.067 Karagos sala (rus. Карагинский) – sala Beringo jūros Karagos įlankoje prie rytinio Kamčiatkos pusiasalio kranto. Nuo Kamčiatkos kranto skiria Litkės sąsiauris. Priklauso Kamčiatkos kraštui. Salos ilgis 101 km, didžiausias plotis – 27 km. Plotas – 2404 km². Salos viduryje stūkso iki 912 m aukščio iškylantis kalnagūbris. Pietryčiuose kalnai siekia krantą ir sudaro aukštus ir stačius kyšulius. Pakrantėje daug įlankėlių, bet jos negiliai įsiterpia į sausumą ir atviros jūrai. Už 1 km nuo kranto jūros gylis 12-19 m. Vakarinėje pakrantėje su krantu siekiasi 13 km ilgio nerija, besibaigianti Semionovo kyšuliu. Nerija sudaro įlanką, kurią Litkė pavadino Mėlagingų žinių įlanka (rus. губа Ложных вестей).